text: [{"text_idx": "#000003", "text": "Iraq arah perintah berkurung di Kirkuk, tangani rusuhan"}, {"text_idx": "#000005", "text": "Kejadian itu menyebabkan seorang terbunuh dan enam lagi cedera."}, {"text_idx": "#000006", "text": "Rusuhan itu berlaku semasa protes menuntut pembukaan semula lebuh raya yang menghubungkan bandar itu dengan Erbil, kata polis."}, {"text_idx": "#000007", "text": "Lantaran itu, pihak berkuasa tempatan mengisytiharkan perintah berkurung di Kirkuk seperti yang diarahkan oleh Perdana Menteri Muhammed Shia al-Sudani, menurut Yahya Rasool, jurucakap perdana menteri dan ketua komander Iraq."}, {"text_idx": "#000008", "text": "Dalam satu kenyataan bertulis, beliau berkata, al-Sudani mengarahkan pasukan keselamatannya melancarkan operasi terhadap perusuh di bandar itu dan menangkap mereka jika mereka mengancam keselamatan."}, {"text_idx": "#000009", "text": "Rasool seterusnya berkata, hanya pasukan keselamatan dibenarkan membawa senjata di bandar itu."}, {"text_idx": "#000010", "text": "Al-Sudani menggesa kumpulan politik dan sosial di Kirkuk memainkan peranan mereka dalam mencegah potensi pergolakan dan mengekalkan keselamatan dan kestabilan bandar itu, kata jurucakap itu."}, {"text_idx": "#000013", "text": "Penunjuk perasaan menyekat beberapa jalan dengan membakar tayar dengan polis melepaskan tembakan amaran, menurut saksi."}, {"text_idx": "#000014", "text": "Ambulans telah dihantar ke kawasan itu, kata saksi."}, {"text_idx": "#000015", "text": "Minggu lalu, bantahan tercetus di Kirkuk terhadap keputusan kerajaan menyerahkan bangunan itu kepada KDP, yang berhujah bahawa bangunan itu sebelum ini digunakan oleh mereka dan ia harus diberikan semula kepada parti."}, {"text_idx": "#000020", "text": "Malaysia buka semula kedutaan di Iraq"}, {"text_idx": "#000023", "text": "Suhakam cadang jawatankuasa tetap tangani isu perlindungan kanak-kanak"}, {"text_idx": "#000028", "text": "14 maut dalam rusuhan di penjara Mexico, 30 banduan terlepas"}]